
Text rozhodnutia
Súd: Krajský súd Bratislava Spisová značka: 5S/168/2015 Identifikačné číslo súdneho spisu: 1015201130 Dátum vydania rozhodnutia: 08. 03. 2016 Meno a priezvisko sudcu, VSÚ: JUDr. Anna Peťovská PhD. ECLI: ECLI:SK:KSBA:2016:1015201130.1 Uznesenie Krajský súd v Bratislave v právnej veci žalobcu: Z.. K. E., advokát, nar. XX.XX.XXXX, S. 7, XXX XX G., proti žalovanému: Slovenská advokátska komora, Kolárska 4, 813 42 Bratislava, o preskúmanie zákonnosti uznesenia Predsedníctva žalovaného č. XXX/X/XXXX zo dňa XX. apríla XXXX, takto r o z h o d o l : Súd konanie z a s t a v u j e. Žiaden z účastníkov nemá právo na náhradu trov konania. o d ô v o d n e n i e : Žalobou doručenou tunajšiemu súdu dňa 13.07.2015 sa žalobca domáhal preskúmania zákonnosti uznesenia Predsedníctva Slovenskej advokátskej komory č. XXX/X/XXXX zo dňa XX.apríla 2015, ktorým Predsedníctvo Slovenskej advokátskej komory pozastavilo žalobcovi výkon advokácie. Žalovaný vo vyjadrení k žalobe zo dňa 07.03.2016 uviedol, že Predsedníctvo Slovenskej advokátskej komory na zasadnutí dňa 14.01.2016 uznesením č. XX/X/XXXX podľa § 10 zákona o advokácii rozhodnutie o pozastavení výkonu advokácie žalobcovi zrušilo a uznesenie oznámilo žalobcovi listom z 29.01.2016, ktorý žalobca prevzal dňa 04.02.2016. V podaní doručenom súdu dňa 04.03.2016 žalobca oznámil, že dňa 14.01.2016 mu Predsedníctvo Slovenskej advokátskej komory zrušilo pozastavenie výkonu advokácie. Vzhľadom na túto skutočnosť zobral žalobu v celom rozsahu späť a žiadal, aby súd konanie zastavil a žiadnemu z účastníkov nepriznal náhradu trov konania. Podľa § 250h ods. 2 O.s.p. až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. Podľa § 250d ods. 3 O.s.p., súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods. 2). Odvolanie proti uzneseniu je prípustné. Nakoľko žalobca vzal späť žalobu pred rozhodnutím veci, súd v súlade s ustanovením § 250d ods. 3 O.s.p. konanie zastavil. O náhrade trov konania súd rozhodol podľa § 146 ods. 1 písm. c) O.s.p. s použitím ustanovenia § 246c O.s.p. tak, že žiaden z účastníkov nemá právo na náhradu trov konania, nakoľko konanie vo veci bolo zastavené. Toto rozhodnutie senát Krajského súdu v Bratislave prijal pomerom hlasov 3:0. Poučenie: Proti tomuto uzneseniu možno podať odvolanie do 15 dní odo dňa jeho doručenia, na Krajský súd v Bratislave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

